Verenigingas
Verenigingas (angl., afrik.: Vereeniging) – miestas Pietų Afrikos Respublikoje, Gautengo provincijoje, prie Valio upės. 350 tūkst. gyventojų. Miesto pavadinimas afrikanų k. reiškia „sąjunga, asociacija“. Verenigingas įkurtas 1892 m. 1902 m. gegužės 31 d. čia pasirašyta Verenigingo taikos sutartis, užbaigusi Antrąjį Būrų karą. Svarbus pramonės centras: geležies, plieno, vamzdžių gamybos, statybinių medžiagų pramonė. Akmens anglių, molio, silicio gavyba. Yra kelios šiluminės elektrinės.